钦定古今图书集成/明伦汇编/官常典/第633卷 > 寇赞
## 钦定古今图书集成/明伦汇编/官常典/第633卷 > 寇赞

按《魏书》本传，“赞字奉国，上谷人。少以清素知名。韦华
为冯翊太守，召为功曹，后除襄邑令。姚泓灭秦、雍人
千有馀家，推赞为主归顺，拜绥远将军、魏郡太守。其
后秦雍之民来奔河南、荥阳、河内者，户至万数。拜赞
安远将军、南雍州刺史、轵县侯，治于洛阳，立雍州之
郡县以抚之。由是流民繈负，自远而至，三倍于前。赐”
赞爵河南公，加安南将军，领护南蛮校尉，仍刺史，分
洛豫二州之侨郡以益之。赞在州十七年，甚获公私
之誉，年老，表求致仕。真君九年卒，年八十六，谥曰宣
穆。长子元宝袭爵，为豫州别驾。兴安元年卒，赠安南
将军、豫州刺史。子祖袭爵，高祖时，为安南将军、东徐
州刺史，卒。